ເກົາຫຼີເໜືອ ຕອບໂຕ້ ຕໍ່ການຕິດຕັ້ງ ລະບົບTHAAD ດ້ວຍການຍິງ ລູກສອນໄຟ
ນາຍພົນ​ Nakatani ຂອງຍີ່ປຸ່ນ ​ຮຽກຮ້ອງ​ໃຫ້​ເກົາຫຼີ​ເໜືອ ລະ​ເວັ້ນ ຈາກກິດຈະການ​ລູກ​ສອນ​ໄຟ ​ໃດໆ​ຕື່ມ​ອີກ ​ແລະ​ຈະ​ນຳໃຊ້ ທຸກ​ມາດ​ຕະການ​ທີ່​ຈຳ​ເປັນ ​ເພື່ອ​ຮັບ​ມື​ກັບ ​ສະຖານະ​ການ.
ເກົາຫຼີເໜືອ ທົດລອງຍິງລູກສອນໄຟ 3 ລູກ ໃນວັນອັງຄານມື້ນີ້ ນຶ່ງສັບປະດາຫຼັງຈາກທີ່ຕົນໄດ້ຂົ່ມຂູ່ທີ່ຈະຕອບໂຕ້ຕໍ່ເກົາຫຼີໃຕ້ ກ່ຽວກັບການຕິດຕັ້ງລະບົບປ້ອງກັນລູກສອນໄຟ ທີ່ຍິງມາໃນລະດັບສູງທີ່ເອີ້ນວ່າ THAAD ນັ້ນ ສະຫະລັດ ແລະເກົາຫຼີໃຕ້ ໄດ້ກ່າວວ່າ ການທົດຍິງລອງລູກສອນໄຟ ຂອງ Pyongyang ໃນເຊົ້າວັນອັງຄານມື້ນີ້ ເບິ່ງຄືວ່າຈະແມ່ນລູກສອນໄຟ Scud ຫຼື Rodong ໄລຍະປານກາງ ທີ່ສາມາດຍິງໃນລັດສະໝີ 500 ຫາ 600 ກິໂລແມັດ ກ່ອນທີ່ມັນຈະໄດ້ຕົກລົງໄປໃສ່ທະເລທາງກ້ຳຕາເວັນອອກຂອງແຫຼມເກົາຫຼີ ໂຕກຽວ ໄດ້ປະນາມການທົດລອງລູກສອນໄຟ ຫຼາຍໆລູກຂອງເກົາຫຼີເໜືອ ແລະໄດ້ກ່າວວ່າ ຕົນຈະເພີ້ມການປະສານງານກັບສະຫະລັດ ແລະເກົາຫຼີໃຕ້ ເພື່ອຮັບມືກັບການຂົ່ມຂູ່ທີ່ຍັງມີ ຢູ່ຕໍ່ມານັ້ນ ນັ້ນແມ່ນຄຳເວົ້າຂອງລັດຖະມົນຕີປ້ອງກັນປະເທດຍີ່ປຸ່ນ ນາຍພົນ Nakatani ກອງບັນຊາການ ປ້ອງກັນທາງອາກາດ ຂອງອາເມຣິກາເໜືອ ຫຼື NORAD ລົງຄວາມເຫັນ ວ່າ ການທົດລອງລູກສອນໄຟຂອງເກົາຫຼີເໜືອ ບໍ່ໄດ້ເປັນໄພຂົ່ມຂູ່ຕໍ່ອາເມຣິກາເໜືອ ຫວ່າງມໍ່ໆມານີ້ ສະຫະລັດ ແລະເກົາຫຼີໃຕ້ ໄດ້ຕົກລົງທີ່ຈະຕິດຕັ້ງລະບົບປ້ອງກັນລູກສອນໄຟ ທີ່ຍິງມາໃນລະດັບສູງ ຫຼື THAAD ເພື່ອປ້ອງກັນ ຕໍ່ຄວາມສາມາດໃນການໂຈມຕີທີ່ມີເພີ້ມຂຶ້ນຂອງໂຄງການນິວເຄລຍ ແລະລູກສອງໄຟຂອງເກົາຫຼີເໜືອ ໃນວັນທີ 11 ກໍລະກົດ ທີ່ຜ່ານມານີ້ ເກົາຫຼີເໜືອ ໄດ້ຂົ່ມຂູ່ທີ່ຈະທຳການໂຈມຕີເພື່ອເປັນການຕອບໂຕ້ ຕໍ່ການຕິດຕັ້ງລະບົບປ້ອງກັນລູກສອນໄຟ THAAD ໂດຍຈະເຮັດໃຫ້ເກົາຫຼີໃຕ້ “ກາຍເປັນທະເລໄຟ ແລະກອງຂີ້ເທົ່າ ” ທ່ານ Jeon Ha-gyu ໂຄສົກຂອງການປະທານເສນາທິການຮ່ວມ ຂອງກອງທັບເກົາຫຼີໃຕ້ ໄດ້ ກ່າວເຖິງການທົດລອງລູກສອນໄຟ ໃນວັນອັງຄານມື້ນີ້ວ່າ ແມ່ນໝາຍຄວາມວ່າ ເປັນການສືບຕໍ່ໃນການຂົ່ມຂູ່ເພີ້ມຕື່ມຂອງເກົາຫຼີເໜືອ